
Ultimele cuvinte ale pescuitorului de 
perle 


— Pentru Dumnezeu, Marthe, ce se întâmplă? Tata ne 
semnalează deja să-l urcăm la suprafaţă, el care de obicei se 
întoarce singur după scufundare! Repede! Repede! 

Foarte tânărul adolescent, abia ieşit din copilărie, şi modesta 
fată ce manevrau o barcuta de pescuit prevăzută cu o velă, au 
tras rapid din toate puterile frânghia aruncată în mare într-o 
parte a ambarcatiei, şi deodată din apă a apărut un om cu o 
bucată de pânză în jurul şoldurilor. 

Au izbucnit în acelaşi timp două strigăte de spaimă scoase de 
frate şi soră. Pescuitorul de perle, tatăl lor, pe care-l trăseseră de 
la fund era rănit şi după toate aparențele, foarte grav. 

Acesta era un bărbat de o oarecare vârstă, dar încă în vigoare 
şi zdravăn, după cum demonstrau muşchii lui puternici şi 
proeminenţi şi eleganța bărbătească a proporţiilor. 

Se vedea bine că până atunci pentru el nu fusese decât o 
joacă să se lupte cu primejdiile adâncului. Insă de această dată 
de-abia se putea ţine cu cele două mâini vlăguite de frânghia ce-l 
ridica. 

Nefericitul avea o rană larg deschisă într-o parte, din care 
sângele curgea din abundență. Scotea gemete şi pieptul i se 
zbătea în spasme, ca şi cum ar muri. 

Tânăra fată s-a aplecat şi l-a prins de o mână apropiindu-l 
lângă barcă, iar fratele şi-a unit eforturile cu cele ale surorii sale, 
reuşind împreună să tragă acest corp mare, greu şi nemişcat, 
peste bord şi l-au întins pe fundul ambarcatiei, unde au facut tot 
ce au putut mai bine ca să oprească scurgerea sângelui. Au 
bandajat rana cu nişte cârpe din pânză de velă şi au izbutit să 
oprească hemoragia ce pricinuise de-acum sleirea puterilor 
ranitului. 

— Tată, tată! a strigat pierdută cu totul tânăra fată, ce ti s-a 
întâmplat? Cum ai fost rănit? De vreo piatră ascuţită de pe acolo, 
din fundul apei? 

— Nu, copilul meu, a suspinat bătrânul pescar, vorbind cu 
greutate. M-a atacat un animal, un peşte-sabie, peştele acela cu 
botul lung. Inainte ca să fi putut să mă feresc de el, mi-a înfipt 
arma sa în coaste. De-abia mi-a rămas destulă putere să vă 

semnalez ca să mă ridicaţi. Vai! Mă tem mult, asta-i o lovitură 
mortală! 

— Nu, nu! Suntem siguri că nu! a strigat disperată tânăra fată. 
Nu ne înspăimânta cu asemenea vorbe! Accidentul nu va avea 
urmări! Trebuie să rămâi cu noi. Ce se va întâmpla cu noi, cu 
Ewald şi cu mine, pe aceste meleaguri străine, unde oameni ne 
sunt de-acum ostili? N 

Bătrânul pescar n-a răspuns. Isi închisese ochii, de parcă şi-ar 
fi pierdut în întregime cunoştinţa. Pieptul său lat se ridica şi se 
lăsa convulsiv şi respiraţia îi devenea din ce în ce mai grea. 

Se recunoştea de la prima aruncătură de ochi că cele trei 
persoane nu erau nici indigeni, nici de acea rasă europeană, care 
avea pe atunci nişte colonii pe coastele Hindustanului. 
Portughezii nu sunt blonzi şi nu au ochii albaştri. Evident, aceştia 
erau de origine septentrională. Nu executau aici altă profesie 
decât cea de pescuitori de perle, tatăl cel puţin, căci fiii, care 
începuseră deja să-l ajute şi lucrau alături de el pe fundul mării, 
erau încă prea tineri ca să suporte chinuitoarele oboseli şi 
primejdiile meseriei. In toate părţile meridionale ale peninsulei 
India, în apropierea Ceylonului, se aflau şi se mai află încă nişte 
bancuri imense de stridii şi de moluşte perliere, pe care 
portughezii le rezervaseră pe atunci exploatării, ca pe un 
monopol. Ei concesionau dreptul de pescuit scufundătorilor prin 
o arendă destul de ridicată, ţinând seama de primejdiile 
profesiunii. Exemplul de faţă al bătrânului Moritz era o nouă 
dovadă a acestor accidente, adesea mortale, la care erau expuşi 
sărmanii pescari. Cei doi orfani, mama le murise de multă vreme, 
pe atunci fiind foarte mici, examinau cu îngrijorare trăsăturile 
tatălui lor, a cărui paloare vinetie îi prevestea sfârşitul. 

— Dumnezeule din cer! a exclamat Marthe frângându-şi 
mâinile. Ewald, vezi cum se trage şi îngălbeneşte faţa bietului 
nostru tată! Ewald, ajută-mă, să ne strădui să-l insufletim pe 
acest tată bun, care ne este singurul susţinător şi-l iubim atât de 
mult! 

Tânărul făcea tot ce-i venea în minte ca să-i dea tot ajutorul 
şefului familiei, pe care-l cerea sora sa cu tandretea inimii sale 
feminine. El a turnat pe buzele muribundului câteva picături de 
rachiu de orez, şi bătrânul revenindu-şi, a deschis puţin ochii. 

— Dragă tata, nu muri! Nu ne părăsi! a strigat Marthe 
înnebunită. 

— lubitul meu copil, a răspuns Moritz cu o voce greu de 
înţeles, vai! Aşa vrea soarta. Intentiile providentei sunt de 

nepătruns. Sabia monstrului abisului m-a străpuns prea adânc. 
Trebuie să mă despart de voi, o simt. Moartea îmi acoperă ochii 
cu vălul său. 

Tânăra fată a scos un hohot de plâns de-ti rupea inima si în 
lungul feţei tânărului Ewald curgeau lacrimi fierbinţi. Printr-un 
efort suprem, muribundul şi-a ridicat mâinile slăbite: 

— Nu plangeti, dragi copii, le-a spus el cu glas slab. Ştiu bine 
că trebuie să vă părăsesc. Insă cât mai am destulă putere, vă voi 
destăinui un secret... ascultați bine şi nu mă întrerupeţi. Este 
vorba de viitorul vostru. Dacă mor, cel putin să am satisfacția ca 
nu v-am lăsat în nevoi. 

Marthe şi Ewald nu puteau decât cu mare greu să-l înţeleagă 
pe tatăl lor, retinandu-si hohotele şi lacrimile. 

Cu siguranţă că în acel moment cei doi copii erau preocupaţi 
de existenţa tatăl lor decât de toate comorile din lume. Ar fi dat 
de bună voie toate bogăţiile pământului ca să-l salveze pe 
autorul zilelor lor. 

Bătrânul s-a ridicat puţin şi le-a spus: 

— Voi credeţi că suntem săraci şi vă gândiţi că în aceşti ani, în 
timpul cărora am lucrat aici, n-am obţinut decât nişte rezultate 
amarate, în pofida plăţii arenzii hraparetilor de portughezi şi a 
anevoioasei noastre existente. Ei bine! Copiii mei, vă inselati Eu 
sunt bogat. Vă las o comoară. Fără îndoială, va trebui să vă 
expuneti la nişte primejdii pentru a-i căuta ascunzatoarea. Ea 
zace pe fundul mării, într-un loc puţin adânc, însă greu de ajuns. 
Cunoasteti stâncile negre de pe coastele meridionale ale 
Ceylonului. Am mers acolo adesea împreună şi în acelaşi timp aţi 
văzut cu uimire pe aceea de forma bizară a unui cap de elefant. 
Acela-i locul pe care l-am denumit în glumă trompa elefantului, 
sub care se odihneşte comoara. Ewald va putea să o caute acolo. 
Acum este un înotător destul de bun ca să coboare în adâncime 
şi va acţiona treptat, luând măsuri de prevedere. 

Bătrânul Moritz îşi aduna toate puterile, voind să-şi termine 
dezvăluirea. 

— Dragi copii, a reluat el, vă întrebaţi probabil în ce constă 
comoara. Până acum v-am ascuns. Erati prea tineri şi m-am 
temut să nu radeti de un lucru căruia îi acord atâta importanţă, 
care poate să vă facă viaţa mai fericită decât a mea. Insă a venit 
vremea să vă destăinui totul. Intr-o zi, în urmă cu câţiva ani, 
scufundându-mă la picioarele ciudatei stânci, am găsit într-o 
spărtură ce se asemăna cu o pâlnie o stridie enormă. Privirea 
mea exersată şi-a dat seama că această stridie uriaşă închidea o 

perlă de mare valoare. M-am scufundat adesea de mai multe ori 
în acel loc şi într-o zi am văzut stridia întredeschisă. Am 
constatat că ea avea o perlă de mărimea unei nuci. 

Rănitul a simţit nevoia să se oprească. Il lăsa respiraţia. A 
continuat imediat cu o voce şi mai slabă: 

— Vă întrebaţi, dragi copii, de ce n-am luat imediat această 
moluscă. N-am făcut-o din motive întemeiate. Am observat că 
această perlă nu se dezvoltase de ajuns şi m-am gândit că mai 
târziu ea va fi cea mai rară bijuterie din univers. Acum perla 
trebuie să fi ajuns la întreaga ei mărime şi strălucire. Voiam să 
merg s-o caut în curând, dar ferestrăul peştelui-spadă m-a rănit 
de moarte. Ewald, Marthe, vă las moştenire comoara mea. Nu 
aveţi decât s-o scoateţi din ascunzătoarea ei. Cele câteva 
economii pe care noi le-am pus la o parte, vă vor fi de ajuns ca 
să vă intoarceti în Olanda. Acolo îl veţi găsi pe naşul vostru, 
onorabilul van Halen. Acesta-i un om corect şi dezinteresat. El va 
asigura vânzarea perlei, pe care nu o apreciez sub un milion. Veţi 
fi bogaţi. Aceasta-i consolatia muribundului vostru tata! 

Bătrânul pescar de-abia a putut pronunţa ultimele cuvinte. 
Faţa lui lividă i-a devenit deodată pământie. A suspinat adânc şi 
şi-a întins mâinile ca şi cum ar fi încercat să-i intre mai mult aer 
în pieptul frământat. 

— Să mergem pe uscat, să mergem pe uscat! a strigat Marthe 
copleşită de emoție. Acolo vom găsi mai uşor un ajutor. Ewald, 
ridică repede vela şi să punem capul spre coastă! 

Tânărul pescar s-a supus. El a ridicat piatra mare ce servea de 
ancoră. Vela triunghiulară a fost înălţată şi mica barcă a pornit 
rapid la țărm, ale cărui contururi se desenau în ceaţă. Marthe, 
aplecată spre muribundul său tată, îi susţinea capul pe braţele 
sale delicate. Ea îi murmura nişte cuvinte de consolare, sperând 
mereu să-l îndepărteze de ora fatală, deodată ea a scos un 
strigăt. Auzise aceste cuvinte uşoare ca un suflu: 

— Adio, copiii mei, eu am plecat... Gândiţi-vă la comoară... 
Dumnezeu să vă binecuvânteze! 

— Ajutor, Ewald! Tata moare! a strigat Martha cu o voce 
sfâşietoare. 

Tânărul s-a repezit spre sora sa. A văzut cu spaimă un sânge 
negru ieşind din gura bătrânului pescar de perle. Muribundul şi-a 
imbratisat copiii cu o ultimă privire. El şi-a întins membrele într-o 
convulsie supremă şi trăsăturile i s-au intepenit. Totul se sfârşise. 
Mica barcă l-a dus pe mort spre coastă. Ewald şi Marthe, epuizați 
de atâta emoție şi durere, aproape că nu erau în stare s-o ia pe 

drumul ce ducea spre micul port unde-şi aveau cabana. Tânărul 
şi-a îndreptat totuşi ambarcatia către promontoriul cel mai 
apropiat ca să ajungă amândoi acolo, cu răsuflarea tăiată, 
plângând fără a se sinchisi, deasupra corpului tatălui lor. Un vânt 
vioi umfla vela. Barca a ajuns curând într-un loc, în spatele căruia 
stâncile de pe coastă formau un golfulet mărginit de o pădurice 
deasă. Barca s-a oprit într-un mic liman ascuns de nişte copaci 
înalţi, ale căror crăci întinse ce-l acopereau se reflectau în 
oglinda apei calme ca cea a unui lac. 

Străduindu-se să-şi reţină, ca un bărbat, durerea mută, Ewald 
a legat barca de țărm. Cei doi copii au părăsit ambarcatia si au 
pornit să caute apa unui izvor ce-l cunoşteau, ca să spele corpul 
tatălui lor. Ewald mergea înainte deschizând calea surorii sale, 
care îşi luase o căldare. Deodată s-au oprit. Au auzit foarte 
aproape o voce aspră. Tânăra fată a tresărit. 

— Linişteşte-te, linişteşte-te, Marthe! i-a şoptit Ewald surorii 
sale. Dumnezeule din cer! Am recunoscut glasul lui Perez, 
favoritul guvernatorului, acest răutăcios Perez, care şi-a aruncat 
asupra ta nişte priviri de om pervers, şi împotriva căruia tata te-a 
apărat cu greu. Se află la doi paşi de aici şi prezenţa sa nu 
anunţă nimic bun. Poate că ne-a observat barca şi şi-a pus în cap 
vreun gând rău. Tăcere, dragă Marthe! Fii liniştită! Să ascultăm 
ce zice, deoarece de aici îi putem auzi glasul. 

Sărmana fată, foarte alarmată, tremura din toate membrele. 
Nu era destulă durerea ce i-o pricinuia moartea tatălui său. Mai 
trebuia să se teamă şi de acest om primejdios prin influenţa sa şi 
prin intenţiile lui. Acesta era un destrăbălat notoriu, şi 
guvernatorul, al cărui favorit era, îl susţinea împotriva tuturor şi-l 
lăsa să-şi facă de cap. Li se auzeau distinct vocile şi râsetele 
favoritului si cele ale însoţitorilor săi, care-şi povestea fără 
îndoială cu înfumurare vreuna din aventurile desantate. Ewald şi 
Marthe îşi retineau respiraţia de teama de a nu fi descoperiţi de 
acest personaj periculos în acest loc singuratic. La început nu le 
auziseră foarte limpede cuvintele, însă curând spusele au 
devenit mai clare şi ciudata conversaţie le-a ajuns la urechi. 


Sângele olandez 


Într-un mic luminiş mărginit de pădurea ce înconjura golful se 
tinea un fel de consfătuire între mai multi oameni înarmaţi. 
Aceştia erau nişte portughezi. Bogatele lor costume indicau că 
erau de rang înalt. Potrivit tuturor aparentelor făceau parte din 
suita guvernatorului din Goa, un personaj fastuos şi despotic, 
căruia îi plăcea să se înconjoare de un lux ce putea fi bine numit 
oriental. Principalul vorbitor era Perez. Acest om trufas, după 
aspect şi comportare, încă destul de tânăr, avea fireşte trăsături 
distinse, dar stigmatizate înainte de vreme de excese. Singuri 
ochii negri plini de pasiune şi sclipind de o ameninţare cinică, îşi 
păstrau strălucirea. 

lată ce au auzit Ewald şi Marthe din aceste discuţii: 

— Da, dragi prieteni, este exact cum vă spun. Ştirea pe care 
ne-a adus-o pescarul este întrutotul adevărată. La început n-am 
vrut să-l cred. Insă m-am convins prin propriii mei ochi. De la 
înălţimea unde eram urcat am observat limpede corabia neagră 
a lui Morgan ancorată în golfuletul retras care adăposteşte 
punctul Coco. El este într-o stare jalnică. Ingrozitorul ciclon de 
săptămâna trecută a bântuit cu furie oceanul Indian şi l-a 
deteriorat puternic pe pirat. Da, este într-adevăr corabia lui 
Morgan şi acest prinţ al corsarilor, care a făcut atât de mult rău 
ţării şi coloniilor noastre din America de Sud, se găseşte cu 
siguranţă la bord. Astăzi, printr-o adevărată cotitură a norocului, 
se află la îndemâna noastră. Corabia lui nu este în stare să 
manevreze. Piraţii pe care i-am descoperit erau activ ocupați cu 
repararea, atât cât este cu putinţă, a numeroaselor avarii ale 
corăbiei. Insă asta nu poate să dureze multă vreme. Echipajul lui 
Morgan pare de altfel foarte redus. Şi-a pierdut o mulţime de 
oameni pe timpul uraganului. Este poate şi bolnav. In orice caz, 
este foarte slăbit şi nu va putea să ne opună o foarte serioasă 
rezistenţă. Avem în portul Goa câteva corăbii de război bine 
înarmate şi puternic echipate. Noaptea viitoare vom surprinde 
corabia neagră în golf şi distrugerea totală va fi o afacere de o 
clipă. 

— lată o mare noutate, a reluat unul din tovarasii lui Perez, 
care ascultaseră cu toţi foarte atenţi. Insă Morgan nu va putea să 
miroase planurile tale? 

— Nu, a răspuns favoritul guvernatorului cu siguranţă. Asta-i 

imposibil. Totul în jur este pustiu şi de aceea Morgan şi-a ales 
acest loc retras. Omul care mi-a adus ştirea, cu toate că nu este 
în întregime devotat, păzeşte palatul şi e supus unei 
supravegheri severe. Sunt sigur că Morgan şi corabia sa sunt 
reduşi la o neputinţă completă în golful în care vi l-am indicat. Nu 
se mai recunoaşte înfricoşătoarea corabie neagră în acest 
bastiment stricat. Neîndoielnic că Morgan se află acolo. Odată 
zdrobită puterea formidabilului şef de pirați, împreună cu el 
însuşi, favoarea înaltului şi puternicului meu protector nu va mai 
cunoaşte limite. Sunt sigur de succes. li voi aduce capul 
sălbaticului capitan de pirați la Goa. 

Glasurile s-au îndepărtat şi s-au pierdut. Totul a intrat curând 
în tăcere şi fratele şi sora au îndrăznit în sfârşit să iasă din 
ascunzatoarea lor. Biata Marthe era gata să leşine de emoție. Era 
prea mult pentru o inimă atât de încercată. 

— Au plecat în sfârşit, a spus Ewald surorii sale ce tremura ca 
o frunză în vânt. Ai auzit ce au spus? 

— Da. Am înţeles totul, a spus Marthe pe un ton înfricoşat. Să 
ne grabim să aducem corpul tatei la umila noastră locuinţă. Eu n- 
am văzut de când mă ştiu pirați în vecinătate, vino, frate, să 
aducem repede barca. Să veghem rămăşiţele mortale ale 
nefericitului nostru tată! Mi-e teamă tot timpul să nu iasă din 
pădure oamenii aceia groaznici. 

— Da, întoarce-te la barcă, dragă soră, a răspuns Ewald. 
Veghează pe cel ce ne este mai drag aici. Nu poţi să mă insotesti 
pe cursa ce o voi face pe mare. 

— Pentru bunul Dumnezeu! Unde mergi? l-a implorat Marthe, 
îmbrăţişându-l pe fratele său. Rămâi lângă mine, Ewald. Nu ma 
lăsa singură în disperare. Locul tău este alături de iubitul nostru 
mort. 

— Ştiu, Marthe, însă nu pot să amân o clipă intervenţia ce o 
fac. Ea este din toate punctele de vedere conformă cu gândurile 
defunctului nostru tată. Nimic din lume nu m-ar întoarce de la 
aceea ce socotesc că-mi îndeplinesc o datorie. Şi îndeplinind-o, 
eu actionez în interesul nostru, fac ceva ce-mi spune din interior 
fiinţa mea. Ascultă! Merg să-l găsesc pe căpitanul de pirați 
Morgan. 

Tânăra fată a exclamat, crezând că-şi pierduse minţile. 

— Te gândeşti că nu mai ştiu ceea ce fac, a spus Ewald, ale 
cărui încercări prin care trecuse îl făcuseră un adevărat bărbat. 
Greşeşti, surioară! N-ai auzit de sute de ori pe tata spunând că 
Morgan este un om de onoare în pofida groaznicii sale meserii? 

Ai încredere în mine, dragă soră. Lasă-mă să plec! Tatăl nostru I- 
a cunoscut pe ilustrul Morgan, dacă nu din vedere, cel puţin din 
reputaţie şi mereu mi-a vorbit despre el cu entuziasm. Şi dacă ar 
mai trăi încă, va fi primul care îmi va spune: Du-te fără teamă la 
Morgan.  Acesta-i cavalerul  neîndreptăţiţilor, protectorul 
necajitilor, un adevărat om de onoare! 

— Insă piraţii te vor ucide, Ewald! a insistat tânăra fată 
alarmată. 

Ewald a negat din cap şi a persistat în intenţia sa. El şi-a 
condus sora spre barcă, lângă pescarul de perle, căruia i-a 
acoperit corpul cu o pânză de velă. 

— Să mă aştepţi, i-a spus lui Marthe, pe un ton serios, ce nu 
permitea nici o obiectie. 

Ea a încercat totuşi să-l mai înduplece şi să-l determine pe 
fratele ei să renunţe la periculosul lui plan. Dar Ewald s-a retras 
încetişor şi a pătruns destul de repede în tufişuri, făcând cu 
neputinţă să fie urmat de sora lui. 

Ewald cunoştea perfect coasta şi ştia unde se afla punctul 
Coco. El a trecut rapid prin pădure şi s-a căţărat pe înălţime. Era 
atât de absorbit de ideea lui fixă, încât n-a prins de veste că 
cineva îl observa de la distanţă. 

Tânărul a străbătut nu fără greutate o trecere printr-o 
vegetaţie abundentă ce acoperea culmea promontoriului, care se 
prelungea în interiorul unui lanţ de coline prăpăstioase. Şi a 
coborât versantul opus urmând cursul unui raulet ce avea să se 
reverse fără îndoială în micul golf pe care-l căuta. 

Intr-adevar, Ewald a auzit deodată un zgomot îndepărtat ce se 
asemăna cu acel al loviturilor produse de ciocane şi securi. Erau 
piraţii lui Morgan care lucrau de zor la repararea corăbiei negre. 

Ewald a continuat să înainteze în direcţia zgomotului şi s-a 
găsit deodată în fata unui tufăriş des. In acelaşi timp, drumul i-a 
fost barat de un om înalt şi de câţiva alti pirați, care şi-au facut şi 
ei apariţia. Insă Ewald nu s-a speriat. Dimpotrivă, chipul i s-a 
luminat, căci omul ce se ridicase în faţa lui purta o îmbrăcăminte 
de un roşu închis. Era într-adevăr tânărul erou al mării, pe care 
tatăl lui îl descrisese adesea în povestirile sale. 

— Eşti căpitanul Morgan! a strigat fără şovăială tânărul Ewald. 
Te caut! 

Intr-adevar, era chiar căpitanul Morgan, regele mării. Şeful 
piraţilor căruia nu-i scăpa nimic, îl văzuse venind pe Ewald de pe 
înălţime şi a pornit cu câţiva oameni să-l întâmpine. Aceştia se 
pregăteau să pună mâna pe tânărul pescar, pe care l-au luat 

drept un spion. l-a împiedicat însă o privire a căpitanului. 

— Opriţi! a spus el cu o voce sonoră oamenilor săi. Nu-l 
bruscati pe acest adolescent. El nu ne va scăpa şi vedeţi bine ca 
nu este un portughez. De unde vii, tinere, si cum se face ca-mi 
stii numele? 

— Tatal meu mi-a vorbit de multe ori de tine, a raspuns Ewald 
cu incredere si simplicitate. Seara, cand se dezlantuia furtuna 
asupra valurilor, el mi-a descris de multe ori înfăţişarea ta si mi-a 
povestit întâmplările regelui mării împotriva spaniolilor, 
portughezilor şi englezilor. Da, căpitane Morgan, îţi cunosc 
înfăţişarea pe care mi-a prezentat-o. 

— Şi ce face tatăl tău acum, copilule? 

— El era pescar de perle. Se numea Moritz şi l-a cunoscut pe 
tatăl tău. 

— Moritz? Da, într-adevăr, îmi amintesc că am auzit 
pronuntandu-se adesea acest nume de către tatăl meu. Dar 
vorbeşti de el ca şi cum ar fi mort? 

— Aşa este, a murit, a răspuns Ewald profund emoţionat, cu 
lacrimi în ochi. Pe mort l-am adus eu şi cu sora mea cu câteva 
ore în urmă. Corpul lui se odihneşte în barca noastră de pescuit, 
de cealaltă parte a punctului, vegheat de sora mea îndurerată. 

— Şi apoi ai venit ca să mă găseşti, voiai să mă vezi? a reluat 
Morgan, al cărui chip bărbătesc mărturisea o simpatie evidentă. 

— Da, a răspuns Ewald. Am ţinut să-ţi vorbesc numaidecât şi 
să te informez despre convorbirea pe care am surprins-o între 
mai mulţi portughezi de vază, dintre care unul este temutul 
Perez care joacă un rol mare la curtea guvernatorului din Goa. Se 
vrea să fii atacat, căpitane Morgan. Chiar în această noapte 
corăbiile portugheze trebuie să te atace în golf. Se ştie că nava şi 
echipajul său au suferit mult de pe urma ultimul ciclon. Pe de 
altă parte, soldaţii trebuie să înainteze din interior ca să te 
încercuiască şi să-ţi facă fuga imposibilă înspre uscat. Sora mea 
şi cu mine am auzit clar, din locul unde eram ascunşi, complotul 
ce se urzea împotriva ta. Căpitane Morgan, trebuie să părăseşti 
locul de ancorare, sau vei fi pierdut. Eu sunt olandez ca şi tine şi 
nu vreau ca aceşti blestemati de portughezi, pe care îi urăsc, să 
aibă bucuria de a-ţi pune capul în vârful unei pirogi, cum ar voi 
să facă, crezându-te încă de pe acum căzut în mâinile lor. 

— Foarte bine, băiete, a încheiat Morgan după o pauză de o 
clipă. Portughezii nu se înşală. Corabia mea este foarte avariată. 
A trecut printr-un uragan care ar fi distrus pe altele. Cu avariile 
corăbiei şi cu slabul meu echipaj ar fi o curată nebunie să-i 

aştept pe duşmanii mei în acest golf. Nu vreau să le fac o bucurie 
aşa de mare. Insă nu fug. Mă voi retrage pentru un timp un pic 
mai departe. Ei mă vor regăsi ceva mai târziu şi în momentul 
când se aşteaptă mai puţin. lar tu, Andre, du-te pe corabie şi ia 
din cabina mea o pungă plină cu aur. Adu-o la mine. Vreau să 
recompensez pe acest băiat viteaz. 

— Opriti, nu faceţi nimic! s-a grăbit să protesteze Ewald. N-am 
să accept nici o recompensă. Nu pentru recompensă am acţionat 
aşa cum am făcut-o. Ar fi o ruşine să fie plătită cu preţul aurului 
un serviciu atât de firesc din partea mea. Căpitane Morgan, 
socotesc cea mai mare recompensă onoarea şi bucuria de a te 
cunoaşte. Am aceleaşi simtaminte ca şi bătrânul meu tată, care 
păstra pentru tine atâta stimă şi admiraţie. 

— Dar tu eşti sărac, băiete, a reluat Morgan strângând cordial 
mâna tânărului. Pescarii de perle în general nu sunt bogaţi. 
Acceptă din mâna mea această recompensă si dacă nu o vrei 
pentru tine, dă-o surorii tale. 

— Nu, refuz absolut, a răspuns Ewald, pentru sora mea ca şi 
pentru mine. De altfel, noi nu suntem săraci. Murind, tata ne-a 
lăsat ceva şi... 

A vrut să continue, însă a ezitat şi s-a abținut, cu toate că ştia 
că Morgan era incapabil să-i facă cel mai mic neajuns. 

Căpitanul piraţilor nu părea să observe asta şi n-a încercat să 
afle de la tânăr destăinuirea pe care acesta o avea pe buze, cu 
toate că-şi dădea seama că era, cel puţin pentru Ewald, un 
secret important. 

— Atunci trebuie să-ţi rămân dator? Nu este nici în principiile, 
nici în obişnuinţele mele de a nu fi recunoscător pentru un 
serviciu adus. 

— Cred, însă nu vreau nici bani, nici un obiect de valoare, a 
replicat cu mândrie Ewald. Un secret pe care ni l-a lăsat tata ne 
asigură un viitor, cu toate că intrarea în posesia acestei comori 
nu va fi fără primejdie, potrivit ultimelor sale cuvinte. Insă nu 
asta-i îngrijorarea mea. Toate neliniştile sunt pentru sora mea. 
Mă tem pentru ea din pricina curselor întinse cu neruşinare de 
destrăbălatul favorit al guvernatorului, şi de îndată ce vom 
scoate comoara din ascunzătoare, vom părăsi pentru totdeauna 
aceste locuri. Ne vom reîntoarce în Olanda. Asta-i ultima voinţă a 
tatălui meu. Am pus deoparte bani pentru călătorie, şi în plus, 
vom avea comoara, care acum se află încă pe fundul mării. 

— Aşadar, sora ta este ameninţată? s-a interesat în continuare 
de acest băiat cinstit. Spune-mi nişte amănunte mai precise. 

Poate aş putea într-un fel să mă achit de datoria faţă de tine. În 
tot cazul, nu voi pierde din vedere nici una, nici alta. 

Ewald a indicat în câteva cuvinte temerile surorii sale Marthe 
provocate de Perez, favoritul guvernatorului, spunând că tatăl lor 
a respins energic pe acest desfrânat, care atunci n-a îndrăznit să 
împingă mai departe tentativele sale, cu atât mai mult cu cât nu 
era defel popular în Goa. 

— Insă acum tatăl meu nu mai este, a adăugat Ewald cu 
emoție. Eu sunt tânăr şi slab şi îmi este teamă că Perez, de cum 
va afla de moartea lui, va începe din nou s-o urmărească pe sora 
mea. De aceea, voi depune toate eforturile ca să părăsesc cât 
mai repede teritoriul portughez. 

Morgan a mai pus câteva întrebări, ca să se pună cât mai bine 
la curent cu toată afacerea. Infatisarea deschisă şi simpatică a lui 
Ewald produse asupra lui cea mai bună impresie. 

In sfârşit, ei s-au despărţit. Ewald s-a întors rapid la barca sa, 
iar Morgan, urmat de tovarăşii săi, s-au grăbit să facă pregătirile 
de plecare. 

Sosind aproape de barcă, Ewald a auzit în urma lui un zgomot 
suspect şi întorcându-se a observat printre copaci silueta unui 
individ ce alerga cu toată viteza în direcţia Goa, centrul 
aşezărilor portugheze, situat la câteva mile mai la nord pe coasta 
insulei Anjediva. Cineva îi spionase pe Ewald şi Morgan? 
Trădarea pornise din nou la treabă? 

În închisoare 


Fratele şi sora intraseră în umila lor cabană, la o oră de Goa, 
pe coasta de sud. Câţiva pescuitori de perle care locuiau în 
acelaşi loc îi compătimeau pe sărmanii orfani. Ei săpaseră o 
groapă şi înainte de apusul soarelui, corpul nefericitului Moritz se 
odihnea, însoţit de ultimele rugăciuni, în pământul rece. 
Mormântul era la câţiva paşi de mizerabila colibă, sub un copac 
umbros. A fost acoperit de o mică movilă de pământ, lângă care 
a îngenuncheat Marthe, neconsolată de pierderea tatălui său. 

După ceremonia funebră, Ewald s-a reîntors la coliba sa 
căutând o secure. Voia să cioplească o cruce ca s-o înfigă la 
mormânt şi să scrie pe ea numele tatălui său. In timp ce se 
ocupa cu această treabă, a auzit nişe paşi grei şi cadentati si 
clinchetele produse de nişte oameni înarmaţi. 

Ewald şi-a ridicat privirea şi a observat un detaşament de 
soldaţi comandati de un ofiţer. 

— lată-l! a strigat o voce groasă. 

Era aceea a unui individ viclean, pe care Ewald îl cunoştea 
bine din vedere. Posesorul unei mici ambarcatii de navigaţie 
costieră, el vizita cabanele pescarilor şi le vindea lucruri de primă 
necesitate. Traficantii ambulanți de acest fel sunt de obicei 
informatori în serviciul poliţiei. Fără îndoială că acesta îl spionase 
şi-l denuntase pe Ewald. 

Dar tânărul n-a avut timp să pună întrebări şi să protesteze. 
Soldaţii portughezi s-au repezit brutal asupra lui şi i-au legat 
mâinile la spate. 

— Ce înseamnă asta? a strigat totuşi el. De ce mă luaţi 
prizonier? 

— Ai să afli curând la Goa, i-a răspuns ofiţerul ce comanda 
detaşamentul. Nu-i vremea de palavre. Hei, soldaţi! Luaţi-l în 
mijlocul vostru şi dacă refuză să meargă, nu-l scutiţi de lovituri 
de pat de puşcă. Să-l atingeti la picioare, duceţi-l pe acest 
derbedeu la Goa. Acolo i se vor spune două cuvinte. 

Ewald era cuprins de o deprimare mortală, mai puţin pentru 
propria lui soartă, cât pentru cea a surorii sale Marthe. Se 
îngrijora că o lăsa atât de nefericită pe tânăra fată. Insă nu 
numai de asta. Nimeni nu mai avea să se ocupe de ea. In ce-l 
privea, soldaţii l-au înşfăcat fără a renunţa să-l trateze cât au 
putut mai rău şi spre seară au ajuns la reşedinţa coloniei. 

Acolo a fost încarcerat fără nici o formalitate în închisoarea 
numită Gabido. Pentru moment, n-a fost supus interogatoriului. 
Nefericitul a fost împins într-o gaură infectă, unde uşa a fost 
încuiată de două ori, fiind părăsit la voia întâmplării. 

Această celulă subterană şi umedă era plină de şobolani şi de 
paraziți respingatori, de care Ewald se apăra cu greu. 

De ce îl arestaseră? Pentru ce îl ţineau atât de strict la secret? 
Ewald nu ştia nimic sigur, însă presupunea că vreun trădător, 
acel comerciant ambulant, îl urmărise şi îl denuntase ca se 
întâlnise cu Morgan. 

In Goa se desfăşura o activitate febrilă. Câteva nave de război 
erau deja gata să-şi pună velele. Insă se ţinea un secret sever 
asupra scopului expediției. La lăsarea nopţii, corăbiile de război 
au pornit urmând coasta. Se îndreptau spre punctul Coco, în timp 
ce simultan un detaşament de soldaţi, sub ordinele lui Perez 
pornea spre uscat spre acelaşi punct. Totul se făcea cu precizie 
şi promptitudine. 

Corăbiile, urmate de un vânt favorabil s-au aflat la ora 
potrivită la golfuletul adăpostit unde era ancorată corabia neagră 
atunci când tânărul Ewald îl avertizase pe celebrul căpitan de 
pirați. 

Corăbiile de război portugheze abia ajunseseră la intrarea 
golfului, că s-a aprins un foc pe înălţimea ce-l domina. Era un 
semnal ce anunţa că soldaţii erau gata să sprijine atacul 
corăbiilor. 

Ca de obicei, în aceste locuri pustii domnea cea mai adâncă 
tăcere. Dintr-o data a părut că se dezlantuisera toţi diavolii 
infernului. Navele portugheze trăgeau din plin salve şi aruncau o 
grindină de mitralii asupra întregii suprafeţe şi în toate 
cotloanele micului golf. 

In acel moment, deasupra colinelor s-a înălţat luna, luminând 
cu lucirea sa palidă acest peisaj sălbatic şi pitoresc. 

Corăbiile portugheze au virat de bord descărcându-şi din nou 
şirul de tunuri, acoperind golful cu o ploaie de fier. Echipajele 
scoteau urale frenetice, cărora le răspundeau de pe înălţimi 
ecourile strigătelor soldaţilor, nerăbdători să ia parte la luptă. 

Era totuşi sigur că chiar acesta era punctul Coco asupra căruia 
se dezlantuisera tragerile portughezilor şi asupra corabiei negre, 
pe care o credeau ascunsă la pândă. Insă aceasta dispăruse cu 
totul fără a lăsa vreo urmă. 

Comandanții corăbiilor portugheze erau totuşi ferm convinşi că 
făcuseră bucăţi corabia lui Morgan. 

Dar o recunoaştere trimisă după devastatorul foc n-a găsit nici 
sfărâmături, nici epave. 

In ciuda avariilor, piraţii porniseră pe mare la timp, fără nici o 
îndoială la indicaţiile lui Ewald şi tot acest armament, toate 
aceste ghiulele şi mitralii nu mai aveau nici un rost, mai mult ca 
o simplă paradă militară. 

Comandanții trupelor de uscat au aflat şi ei ştirea, coborând 
de pe înălțimile lor sub conducerea personală a lui Perez, care se 
zbătea ca un smintit. 

Ei i-au întâlnit pe comandanții corăbiilor, care informandu-i că 
nu-l găsiseră pe Morgan, au stârnit un concert de blesteme, căci 
dezamăgirea ajunsese la culme. 

— Ticălosul de Morgan trebuie să fi fost avertizat! se striga. 
Am fost tradati! 

— Da, a zbierat Perez. Comerciantul a avut dreptate. El l-a 
vazut perfect pe micul pescar de perle alergand la golf. Nu exista 
nici cea mai mică îndoială că acesta-i Ewald Moritz l-a prevenit 
pe Morgan. Vai! Voi înnebuni de turbare! Am ajuns prea târziu, 
după ce pasărea şi-a luat zborul! Cred că într-adevăr aşa s-au 
petrecut lucrurile. Din fericire am pus mâna pe acest spion, pe 
acest trădător care l-a informat pe Morgan! A trebuit să fie adus 
sub o escortă bună la Goa. Voi face din el un exemplu îngrozitor. 
Va fi judecat, condamnat şi supus celor mai înfricoşătoare chinuri 
ce le pot inventa imaginaţia. Trebuie ca să moară la foc mic, să-i 
pot savura agonia până la ultimul spasm! Dar există şi sora lui... 
Vai! Pe aceasta o voi face să fie târâtă în palatul meu, unde va fi 
de bună voie sau cu forţa, sclava capriciilor mele. 

Comandanții corăbiilor de război portugheze nu erau mai putin 
derutati şi exasperati! Totuşi, pentru ei moartea lui Morgan si 
distrugerea corăbiei negre nu puteau fi puse la nici o îndoială. 

Dar dacă acest căpitan reuşise totuşi să prăsească golful, ceea 
ce nu era prea evident, el nu putea să fie departe. Poate că chiar 
se ascundea în vreun alt intrând al coastei. 

Aceasta era şi părerea lui Perez, care a dat ordin 
comandanților de nave să-l caute pe Morgan. 

— Da, cu siguranţă, a repetat el. Am observat vasul lui 
Morgan. Este cu neputinţă ca el să se fi retras prea departe. Nu 
poate să zboare cine ştie unde. In ce mă priveşte, voi scotoci si 
eu cu soldaţii mei ţărmul şi împrejurimile sale, în caz că piraţii, 
abandonându-şi corabia prea avariată, ar încerca să fuga în 
interior. 

Ordinele lui Perez au fost executate în întregime. Era un 

adevărat stăpân, un favorit căruia îi era permis totul, care era 
sigur că va fi aprobat întotdeauna de guvernatorul din Goa, la fel 
şi de soţia acestuia, frumoasa şi uşuratica Ludmilla. 

Corăbiile de război au cercetat cu mare băgare de seamă 
toate golfurile, unele după altele, trăgând la întâmplare şi lovituri 
de tun, care au tulburat prin bubuitul lor înfiorător marea tăcere 
a nopţii. N-au găsit nici o urmă de Morgan. Acelaşi lucru l-au 
făcut şi soldaţii de-a lungul coastei şi în interior. 

Hotărât lucru, Morgan îi păcălise cu politeţe. El reuşise să 
scape datorită vitezei corăbiei sale, chiar în pofida numeroaselor 
avarii, care ar fi trebuit s-o facă incapabilă să ţină la mare. 

Când Perez şi statul său major au ajuns la Goa, era de-acum 
ziua mare. In ciuda oboselii, el s-a îndreptat imediat spre palatul 
guvernatorului, care contrar obiceiului său, era în picioare şi 
aştepta cu nerăbdare raportul favoritului. 

— Ruşine şi prăbuşire! a zbierat Perez intrând acoperit de praf 
în sala de audienţă a palatului. Toate măsurile mele au fost 
totuşi bine luate şi ar fi reuşit inevitabil, fără ticălosul acesta de 
pescar, care cu siguranţă că l-a avertizat pe Morgan. Dracul ştie 
cum s-a petrecut asta! Trebuie să-l interoghez imediat pe 
deţinut. 

Guvernatorul a fost de acord cu ruşinoasa umilinţă şi cu 
turbarea favoritului său, apreciind în acelaşi timp şi prezicerile 
informatorului cu privire la Morgan. 

Au fost date ordine şi curând nişte temniceri l-au adus cu 
brutalitate în faţa celor doi pe sărmanul Ewald, cu mâinile mereu 
legate la spate. Guvernatorul şedea pe un fel de tron şi a rămas 
indiferent. 

Dar Perez, în culmea furiei a înaintat cu pumnii ridicaţi 
împotriva tânărului. 

— Recunoaşte, netrebnicule! Ştim totul, mizerabile! Ai fost 
urmărit şi văzut întâlnindu-te cu Morgan ca să-l previi şi să-i 
permiti să se salveze la timp! 

Ewald avea să nege? Nu. Simtea că asta nu-i va servi la nimic. 
Şi de altminteri respingea minciuna prin firea sa deschisă şi 
sinceră. 

El s-a îndreptat mândru şi a susţinut fără să pălească privirile 
mânioase ale guvernatorului şi acolitului său. 

— Da, a răspuns el fără şovăială. Eu l-am avertizat pe Morgan. 

— Canalie! a strigat Perez, aplicându-i o lovitură puternică de 
pumn. Tu l-ai prevenit pe pirat? 

— Morgan este un om de onoare, a ripostat Ewald cu sânge 

rece, însă pe un ton de indignare. Fără îndoială, este un corsar, 
însă niciodată n-a comis o acţiune ruşinoasă. In luptele maritime, 
corăbiile învingătorilor nu-i dezbracă pe învinşi şi nu-i iau cu ei pe 
prinşi atunci când pot? Morgan procedează altfel şi declar şi cred 
că mi-am făcut datoria avertizând pe acest viteaz, care-mi este 
compatriot. 

— Dacă nu mă retineam, te strangulam, a strigat Perez, lovind 
din nou victima cu pumnii lui puternici. Vei muri foarte repede şi 
aceasta va fi o moarte prea frumoasă pentru tine! Duceti-l sa nu- 
| văd. Curând judecătorii se vor pronunţa. Dacă sunt nişte torturi 
rafinate şi nemaiauzite, vreau să ţi le rezerve ţie. 

Soră devotată 


S-au scurs două zile. Ewald se ofilea în închisoarea lui 
subterană cu un regim de pâine şi apă. Mai avea încă de suferit, 
în timp ce se delibera asupra sorții sale finale. Nici un supliciu nu- 
i părea lui Perez destul de crud. El discuta în fiecare zi cu 
membrii tribunalului său amănuntele programului de tortură, pe 
care l-ar fi dezaprobat chiar şi satana. Moartea lui Ewald fusese 
hotărâtă în unanimitate. Insă trebuia să se prelungească cât mai 
mult martirajul. Era nevoie să dureze ore întregi, pentru ca 
portughezii să-şi poată potoli privirile cu îngrozitorul spectacol al 
chinurilor sale. 

Sărmanii pescari de perle, cu adevărat indurerati de soarta ce- 
o aştepta unul dintr-ai lor, n-au cutezat totuşi să întreprindă 
nimic ca să-l elibereze. 

In dimineaţa celei de a treia zi, frumoasa soţie a 
guvernatorului, trufaşa şi nemiloasa Ludmilla, se găsea aşezată 
în faţa mesei de toaletă. Era fiica răsfăţată a unui mare 
portughez, şi se afla de multă vreme în coloniile Hindustanului 
regretând plăcerile curţii de la Lisabona. Işi consacra ore multe 
toaletei, fiind ocupată îndeosebi de frumuseţea sale şi de 
serbările în care ea strălucea ca o regină. 

Era deci în faţa oglinzii într-un neglijeu de dimineaţă curat şi 
alb, în timp ce cameristele sale îi puneau în faţă la vedere 
diferite podoabe. Ludmilla poseda bijuterii de cea mai mare 
valoare, nişte ornamente de aur şi de argint de o lucrătură 
prețioasă, giuvaieruri de tot felul, pietre rare şi de toate culorile, 
diamante strălucitoare. 

Dar cea mai mare mândrie a ei era colierul cu perle mari, 
toate alese cu grijă şi de mare preţ. Frumoasa Ludmilla îşi 
pusese în jurul gâtului său alb acest colier de perle lăptoase şi nu 
înceta să-l contemple, în timp ce cameristele o copleşeau cu 
laude. 

— Acest colier este fără pereche, îi spunea frivola soţie a 
guvernatorului unei femei, pe care o favoriza cu cea mai mare 
încredere. Este podoaba care îmi place cel mai mult. Nu se 
compară decât cu perlele cele mai alese. Ar trebui totuşi încă o 
perlă de o mărime excepţională, ca să servească drept piesă de 
rezistenţă. Atunci aş avea un colier pe care nici regina nu-l are. 

— Vai! Asta nu va fi uşor de obţinut, a răspuns bătrâna 


19 


cameristă. Pescarii de perle le vând din când în când, oferind 
cele mai frumoase descoperiri ale lor. insă eu n-am văzut încă 
perle de mărimea care ar trebui să completeze cu demnitate 
acest minunat colier. N 

— Ba da, a reluat Ludmilla. Intr-adevăr, se descoperă perle 
enorme, dar acestea ajung cu toatele în mâinile prinților hinduși 
şi aceşti rajahi nu vor cu nici un preţ să se lipsească de 
pretioasele lor bijuterii. Vai! Dacă numai într-o zi un pescar de 
perle mi-ar aduce una! Aş fi în culmea fericirii. Când mă voi 
întoarce în Portugalia aş avea un giuvaier în faţa căruia ar păli 
chiar şi sipetul cu bijuterii al suveranei! 

Pe când rostea aceste cuvinte, o femeie de cameră a deschis 
uşa cabinetului de toaletă. 

— Excelenţă, a spus ea înclinându-se adânc. O tânără fată 
vrea să se prezinte la palat. Este de o frumuseţe remarcabilă. 
Are nişte ochi minunati şi părul de aur cu reflexe încântătoare. 
însă pare profund mâhnită. Ea o imploră pe alteta voastră să-i 
acorde o discuţie, asigurând că vă va face o comunicare foarte 
importantă. 

— Vai! Pariez, a spus Ludmilla pe un ton sarcastic, că a venit 
ca să ceară o grațiere. Este blondă? Mi-am imaginat că este sora 
trădătorului aflat în închisoare şi care va fi curând executat. A 
venit ca să geamă şi să se vaite. La ce bun? Nu, nu vreau s-o 
primesc. Gemetele şi plânsetele m-au tulburat de ajuns. 

— Ea vorbeşte de o bijuterie de cel mai mare preţ, a reluat 
slujnica. Va da ea însăşi, a spus ea, mai multe amănunte altetei 
voastre. 

— Vai! E vorba de o bijuterie! a reluat Ludmilla, al cărei interes 
s-a trezit dintr-o dată. Ei bine! Las-o să intre. Dacă mă plictiseşte 
şi mă oboseste, îi voi arăta pur simplu usa. 

Apoi a fost introdusă Marthe, căci era sora nefericitului Ewald. 
A intrat clătinându-se şi s-a aruncat le picioarele soţiei 
guvernatorului, ridicându-şi mâinile într-o atitudine de implorare, 
în timp ce pe obraz îi curgeau lacrimi mari. 

— Ce vrei? a întrebat-o Ludmilla pe un ton arogant pe tânăra 
fată. Din întâmplare eşti sora tânărului trădător arestat recent? 

— Ewald este fratele meu, a suspinat fata în mijlocul 
hohotelor. Îndurare pentru el! Ai milă de fratele meu şi obţine 
eliberarea lui şi îmi voi arăta recunoştinţa! 

— Recunostinta ta? a rânjit uşuratica Ludmilla, a cărei inimă 
era destul de aspră, ca şi trăsăturile ei reci. Cum poţi să-ţi arăţi 
recunoştinţa, sărmană fiinţă? Ai vreun lucru să-mi oferi în 

schimbul iertării fratelui tău? Ai vorbit servitoarei mele de o 
bijuterie de o valoare nepretuita? 

— Da, i-am spus şi o repet, a reluat Marthe, mereu hohotind. 
Am aflat că fratele meu va suferi ultimul supliciu în chinurile cele 
mai ingrozitoare!... 

— Şi pe drept, a replicat Ludmilla fără milă. El a trădat şi nu 
merită nici o îndurare. Dar ce vrei? Ai vreun lucru care să mi-l 
oferi, care să merite intervenţia mea? In tot cazul, soţul meu mi- 
a cedat la toate rugamintile şi eu singură pot să-ţi salvez fratele. 
Dar nu o voi face decât dacă îmi dai un motiv care să pară a 
merita truda. 

— Ceea ce ofer, alteţă, a răspuns Marthe, agăţându-se cu 
disperare de această speranţă, este o bijuterie dintre cele mai 
preţioase ce există în lume, o perlă cum n-a existat niciodată şi 
pe care n-o are nimeni. 

— Unde este această perlă? Unde o ai? a reluat Ludmilla din 
ce în ce mai atatata. Arată-mi-o. Vreau s-o văd imediat. 

— Nu o am aici, a răspuns Marthe cu o voce tremurând de 
emoție. Perla zace într-un loc unde atinge o mărime de necrezut. 
Voi arăta locul când voi avea siguranţa că fratelui meu i se va 
salva viaţa şi va fi eliberat! 

Ludmilla a meditat o clipă. Dacă inima îi era nemiloasă, 
această femeie era în acelaşi timp de o falsitate şi de o 
înşelătorie infernale. 

— Aşteaptă o clipă, a spus ea tinerei fete. Rămâi aici. Mă voi 
întoarce cu răspunsul într-o clipă şi sper că va fi bine. 

Sărmana Marthe era prea lipsită de experienţă ca să se 
gândească la ceva rău, cu toate că din instinctul ea înţelegea că 
trebuia să păstreze secretul pentru sine. 

Ludmilla s-a ridicat şi a trecut în altă încăpere. 

— Doresc să vorbesc cu Perez, i-a spus ea uşierului de 
serviciu, pe care să-l chemi imediat. Cu siguranţă că-i în palat. 
Adu-l la mine imediat. E vorba de o afacere urgentă. 

Ludmilla n-a aşteptat mult. Perez era într-adevăr în palat şi s-a 
prezentat numaidecât. S-a aplecat galant şi a sărutat mâna albă 
ce i-a întins-o Ludmilla. 

— Cu ce vă pot fi îndatorat, alteta? a întrebat favoritul pe tonul 
cel mai mieros. 

Fără nici o introducere, Ludmilla i-a repetat ceea ce îi spusese 
Marthe, atrăgându-i atenţia că va avea o perlă de o valoare de 
nepretuit daca va fi păstrată viata şi va fi pus în libertate fratele 
acesteia. 

— Vreau să am această bijuterie prețioasă, a conchis ea. Îmi 
lipseşte o perlă de acest fel şi îmi trebuie. Tu, prietene, eşti 
dibaci. Mă las cu totul pe seama ta, însă fă în aşa fel încât să am 
perla cât mai degrabă posibil. De altfel, predă-l pe trădător direct 
tinerei fete. 

Fata ipocrita a ticalosului a luat o expresie ciudată. 

— Vai! Despre asta-i vorba? a zis el. Foarte bine. In acest caz e 
mai bine să nu figurez ca negociator. Am întâlnit deja pe această 
fată şi i-am adresat câteva propuneri, pe care ea le-a socotit 
nepotrivite. Intervenţia mea nu poate decât să-i inspire 
neîncredere. 

Ludmilla, o rafinată fină, a zambit cu subinteles. Cunostea 
slăbiciune favoritului şi-l ştia pe marele alergator după aventuri 
galante. 

— Ce vei face deci, dragă prietene? a întrebat ea. 

— Vai! Este foarte simplu, a replicat şiretul cumătru după 
câteva minute de gândire. Nobila mea suverană poate s-o creadă 
pe cuvânt pe tânăra fată şi să-i promită totul. Va fi însoţită de 
nişte oameni siguri, dintre care câţiva pescari de perle, la locul 
unde este bijuteria. Scufundătorii o vor aduce la suprafaţă şi 
alteta voastră va fi în posesia perlei si cu trădătorul se va 
proceda ca şi cum nu s-ar fi petrecut nimic. Va fi executat cum s- 
a convenit. Nu există îndurare pentru indivizi de această teapă. 

— Dar tânăra fată? a reluat Ludmilla cu şovăială. Ar putea să 
se plângă, să facă gălăgie, să producă chiar tulburări. 

— As! Ce importanţă are ce va spune ea? Cum vrei să facă o 
simplă găină care n-are un cocoş care s-o apere? 

— Totul este frumos, prietene, a mai obiectat soţia 
guvernatorului. Dar nu se poate prevedea ceea ce se va 
întâmpla. La Goa nu lipsesc nemulțumiri. Soţul meu are multi 
duşmani, care vor profita cu siguranţă de ocazie ca să-şi 
satisfacă sentimentele ostile. 

— Dacă nu-i decât asta, a răspuns Perez, cu cinismul său 
nepăsător, alteta voastră poate să doarmă pe amândouă 
urechile şi fără cea mai mică grijă. Se va petrece totul pe tăcute 
şi afacerea cu tânărul Ewald va fi repede rezolvată. Până atunci, 
frumoasa suzerană va deveni stăpâna frumoasei perle. 

Ludmilla era prea rea în fondul ei ca să se opună cu sinceritate 
împotriva unor asemenea procedee. 

Ea a mai ridicat câteva uşoare obiecţiuni, însă acestea nu 
urmăreau decât să se pună în scenă şi pentru plăcerea de a juca 
comedia ea însăşi. 

Curând s-a alăturat imediat părerilor lui Perez şi i-a susţinut 
din plin planurile. N 

— Atunci ne-am înţeles, a încheiat perfida frumuseţe. Iti las 
chestiunea pe mâini, dragă prietene. Vei acționa discret şi mă 
însărcinez să te recompensez. Voi veghea de asemenea să nu ti 
se ceară socoteală pentru această ademenire a tinerei fete, pe 
care o vei pune la loc sigur. Suntem deci amândoi de acord. Voi 
avea perla, iar tu pe frumoasă. Cât priveşte restul, mucles! 

Josnica afacere era încheiată şi complotul diabolic în care 
trebuiau să fie aruncaţi în acelaşi timp Marthe şi fratele său, pus 
deja la cale. 

Ludmilla s-a întors în budoarul său surâzând, cu inima destul 
de uşoară, de parcă ar fi fost fiinţa cea mai nevinovată din 
univers. 

— Consolează-te, a binevoit să-i spună bietei Marthe, care 
aştepta într-o teamă ucigătoare hotărârea asupra sorții fratelui 
său. Am discutat cu soţul meu şi consilierii săi. Ei îl vor graţia pe 
Ewald. Fratelui tău i se va salva viaţa şi i se va acorda libertatea. 
Ti-o promit. Ai cuvântul meu şi asta iti ajunge. 

Inocenta tânără, inocentă în toate sensurile cuvântului, s-a 
aruncat din nou la picioarele perfidei Ludmilla. Ea a sărutat cu 
naivitate mâinile acestui demon, fără să bănuiască înţelegerea 
ruşinoasă ce fusese încheiată. 

Cameristele ascultau atente promisiunile stăpânei lor, însă ce 
valoare aveau pentru trufaşa şi perversa portugheză? Aceste 
femei, de un devotament orb şi mut, nu se gândeau deloc la 
viitor, la o ocazie de a se manifesta în favoarea nefericitei 
Marthe. 

— Voi lua măsuri să fii însoţită de câteva persoane de 
încredere, a continuat Ludmilla. Acestora trebuie să le indici 
unde se găseşte această perlă de nepretuit. Insă, fireşte, trebuie 
ca această perlă să aibă valoarea ce i se atribuie, pentru ca 
fratele tău să obţină iertarea. Oamenii mei o vor lua chiar astăzi 
şi tu vei pleca cu ei. De altfel, printre ei există nişte pescuitori de 
perle pricepuţi. Le vei da pe loc toate informaţiile necesare. In 
sfârşit, doresc să nu vorbeşti de aceasta cu nimeni. Imi vei 
înmâna tu însăţi perla. O voi primi din propriile tale mâini si 
imediat după asta fratele tău va fi sănătos şi teafăr. 

Toate recomandările păreau destul de fireşti, toate acestea se 
înlănţuiau destul de bine, încât sărmana Marthe, străină de orice 
viclenie şi perfidie, n-a avut nici o bănuială. Ea îşi lăsa capul 
plecat sub capcana ticălos întinsă ca să-i smulgă comoara şi s-o 

piardă pe ea, fără să-l salveze pe fratele său. 

Pe bancul de stridii perliere 


Sarmana Marthe plecase spre Goa aproape fără speranţă. Si 
dintr-o dată s-a întors consolată în umila sa cabană şi i-a aşteptat 
cu nerăbdare pe trimisii lui Ludmilla. 

Curând a văzut sosind patru oameni, oamenii de încredere 
fără îndoială, pe care-i anunţase femeia guvernatorului. Nu avea 
motive să nu se încreadă în ei. Ea nu era la fel ca Ludmilla, care 
nu avea decât o încredere limitată în aceste personaje. Se temea 
că la vederea bijuteriei pe care o descrisese Marthe, să nu le 
trezească în ultimul moment lăcomia şi să-i facă să cedeze unor 
înclinații violente. Astfel că ea l-a însărcinat pe Perez, pe care se 
bizuia fără rezerve, să fie sigur de cei patru oameni ce se vor 
reîntoarce pe uscat. In acest scop, Perez instalase nişte soldaţi 
ascunşi în pădure, ca să aştepte acolo cu răbdare revenirea lor. 

Ca să adoarmă şi mai mult încrederea fiicei lui Moritz, care 
erau departe de a se crede ei înşişi supravegheați, i-a trimis o 
scrisoare scrisă în portugheză de propria sa mână, în care-i 
repeta şi-i confirma făgăduiala făcută, de a acorda gratierea lui 
Ewald. Era o mişelie. De altfel Perez dăduse ordin să-i fie adusă 
copila de îndată ce s-ar fi găsit perla. 

Marthe, pe deplin sigură pe făgăduielile din această scrisoare, 
i-a însoţit fără şovăială pe oamenii lui Ludmila. In golf aştepta o 
mică ambarcatie cu pânză. Ceilalţi pescari de perle ieşiseră de 
dimineaţă ca să-şi facă meseria, astfel că nimeni n-a observat 
plecarea fetei cu cei patru inşi, a căror îndemânare de 
scufundători o asigurase pe deplin pe femeia guvernatorului. 

Marthe cunoştea bine stânca de formă ciudată, la piciorul 
căreia vietuia stridia ce conţinea comoara. Tânăra fată îl insotise 
adesea acolo pe tatăl său. Ambarcatia a pornit deci spre sud. 

Drumul era lung. Lipsind un vânt bun, trecuse deja de amiază 
când au ajuns în preajma locului unde trebuia să se găsească 
cea mai rară perlă. 

Cei patru trimişi nu prea aveau înfăţişări demne de încredere 
şi tânăra fată s-a simţit instinctiv îngrijorată văzându-se singură 
în barcă în mijlocul acestor oameni. De altminteri, ei o observau 
cu o oarecare rezervă, la recomandarea expresă a lui Perez, care 
le interzisese să-şi permită vreo libertate faţă de Marthe, de 
teamă să n-o sperie. Şi îndeosebi, pentru că pusese el însuşi 
ochii pe ea şi nu accepta ca aceasta să fie ţinta batjocorii şi 

brutalitatii servitorilor săi. 

Barca tăia rapid valurile. Orele se scurgeau şi Marthe nu putea 
să-şi întoarcă gândurile de la nefericitul său frate, pentru care 
întreprindea acest traseu lung într-o companie neliniştitoare. In 
sfârşit, au apărut în depărtare stâncile cu forme bizare. Marea pe 
aceste meleaguri era de un calm total. 

Cei patru oameni începeau să se agite. Ei nu aveau în cap 
decât scopul lor imediat, de a ajunge aici şi ardeau de nerăbdare 
să vadă faimosul giuvaier. 

— Sperăm că nu i-ai vândut nişte minciuni gratioasei noastre 
stăpâne, a spus unul din oameni tinerei fete. Dacă ai nebunia să 
te joci cu ea, te poţi aştepta la aceeaşi soartă ca şi a fratelui tău. 

— Nu, n-am minţit. N-am spus decât simplul adevăr şi am 
dovada la această oră. Tatăl meu, care a descoperit comoara pe 
fundul mării, era un om de cuvânt şi de care nimeni şi niciodată 
n-are dreptul să se îndoiască. La piciorul stâncii pe care o vă voi 
indica veţi găsi stridia, şi în stridie, perla, cu preţul căreia mi s-a 
acordat viaţa şi eliberarea fratelui meu. 

Cei patru oameni ştiau că Ewald era condamnat definitiv. Ei o 
cunoşteau prea bine pe stăpâna lor şi pe sinistrul Perez, pentru a 
nu fi convinşi că tot ceea ce voia soţia guvernatorului era perla, 
şi că în sfârşit, îl lăsase pe nefericitul Ewald în voia sorții. 

Marthe a observat dintr-o dată atunci nişte priviri ciudate pe 
care aceşti oameni le-au schimbat între ei. 

— Ce înseamnă asta, a strigat fata, începând să simtă o 
bănuială ce se năştea în ea, ce înseamnă aceste clipiri de ochi şi 
aceste semne secrete?... Cerule! Se joacă aici un joc fals? 

— Tu visezi, fato! a reluat o voce brutală. Să nu spui 
asemenea prostii! N-ai o promisiune scrisă? Unde este stânca la 
piciorul căreia se găseşte perla? Haide, la perlă! 

Sarmana fată ezita acum şi mai mult. In timp ce oamenii se 
îndârjeau din ce în ce mai energic, repetând întrebarea cu o 
insistenţă mai hotărâtă şi mai amenințătoare. 

Marthe avea senzaţia, un pic tardivă, vai! Că fusese trasă pe 
sfoară printr-o viclenie infernală, al cărei victime erau fratele său, 
ca şi ea. 

— Ei bine! Nu-i timpul? a strigat unul pe un ton înfuriat. Totuşi, 
tii un pic să-ţi salvezi fratele? Haide, unde este stânca? Repede! 
Camaradul nostru este gata să se scufunde! 

Marthe şovăia din ce în ce mai mult, şi această ezitare a fost 
salvarea sa, după cum se va vedea. Bănuiala din sufletul său era 
de-acum neîndoielnică. l-a privit speriată pe ticăloşii din jur ce o 

tratau astfel, văzând neruşinarea crescândă a trimişilor lui 
Ludmilla. 

— Răspunde totuşi, femeie uşuratică, a urlat unul dintre 
bandiți. Răspunde sau te dobor! Crezi că am venit aici ca să ne 
distrăm? Spune-ne pe loc, sau te izbesc. 

Cinica brută ridicase deja pumnul asupra nefericitei copile, 
care tremura de tot, când atenţia trimişilor a fost atrasă deodată 
din altă parte. De pe ţărmul vecin se desprinsese o ambarcatie 
ce naviga cu toată viteza drept spre stânci. Insă ceea ce sălta pe 
valuri nu era una din acele bărci mici folosite de pescarii de 
perle, ci o şalupă. Nu avea decât doi oameni: unul de o anumită 
vârstă, care ţinea cârma, în timp ce celălalt, acoperit cu o manta 
întunecată, era aşezat în spatele pânzei, în aşa fel că nu se 
vedea bine. 

— la te uită! Cine sunt cei doi indivizi? a făcut unul dintre 
oamenii lui Ludmilla. De unde vin? S-ar spune că se îndreaptă 
spre noi! 

Cei patru oameni din ambarcatie erau cu toţii înarmaţi din cap 
până în picioare. Purtau pistoale şi cuțite de vânătoare, ca acelea 
folosite pentru cerbi. 

Şalupa se apropia cu o viteză vertiginoasă. 

Pentru moment, servitorii lui Ludmilla nu se preocupau mult 
de asta. Unul din ei o ţinea pe sărmana Marthe de braţ şi o 
scutura brutal, încât o făcea să tipe. 

— Dar vorbeşte odată, neroadă mică. Unde este bancul de 
stridii? Vorbeşte, sau te bat până la sânge. 

Marthe nu se mai îndoia că era o jucărie a acestor indivizi 
vicleni. Ceea ce se dorea era perla şi fratele său niciodată n-avea 
să fie cruțat. 

— Dumnezeule atotputernic! Totul este pierdut, se tânguia ea. 
Ultima mea speranţă s-a spulberat. Vai, Ewald! Nu te pot salva! 

Mâna omului a smucit-o brusc. Insă în momentul acela barca a 
fost zguduită. O abordase şalupa. Omul cu manta neagră ce 
stătea după velă s-a aruncat dintr-un salt în mijlocul celor patru 
şnapani buimaci. El şi-a lepădat mantaua şi a apărut într-o 
îmbrăcăminte de un roşu aprins, cu înfăţişarea măreaţă şi 
înfricoşătoare a unui justitiar. 

Le-a striga cu o voce tunatoare: 

— Banditi laşi, cum îndrăzniţi să brutalizati o sărmană fata fără 
apărarea? V-am văzut de departe, ticăloşilor fără de mila! Da-i 
drumul imediat, nemernicule laş, acestei fete! 

— Şi dacă nu-mi place? a replica neruşinatul bădăran. Ce ai 

să-mi faci? Cine eşti? A 

El o tinea întruna pe Marthe, care se zbătea cu violenţă. Insă a 
lăsat-o imediat pe fată, căci o formidabilă lovitură de pumn a 
străinului s-a abătut asupra capului său şi l-a rostogolit ca pe un 
sac de făină sub banchetă. 

Cei trei camarazi ai lui şi-au apucat imediat pistoalele şi au 
vrut să tragă asupra omului îmbrăcat în roşu. 

Insă acesta le-a luat-o înainte şi îşi scosese de-acum sabia din 
teacă. Intr-o clipită, cele trei lovituri de sabie, rapide ca un 
trăsnet, le-a crăpat capetele celor trei portughezi, care s-au 
prăvălit pe fundul ambarcatiei. Omul care fusese ametit de prima 
lovitură de pumn, a încercat atunci să se ridice fără zgomot, şi cu 
o privire încruntată şi un rânjet sinistru, a reuşit să-şi scoată unul 
din pistoale cu care se pregătea să-l descarce în spatele 
străinului. 

Acesta nu putea să observe ce se petrecea, cu toate că pilotul 
şalupei scosese un strigăt de alarmă. Ticălosul a apăsat pe 
trăgaci, când o mână i-a dat la o parte arma. 

Marthe, care îşi stăpânise teama, a intervenit cu iuteala ca să-l 
protejeze pe cel care părea să-l fi trimis Cerul ca s-o apere. Ea îi 
trăsese îndărăt cu violenţă braţul portughezului. A bubuit 
împuşcătura, dar glontul s-a pierdut în văzduh. 

Mai repede decât gândul, cutezătorul străin s-a întors. Dintr-o 
ochire a înţeles situaţia. A aruncat o privire recunoscătoare 
eroicii fete şi a surprins în acelaşi timp gestul portughezului, care 
se pregătea să tragă cu cel de al doilea pistol. 

O altă lovitură teribilă de sabie s-a repezit asupra ultimului 
emisar al perfidei Ludmilla, care s-a alăturat, cu craniul zdrobit, 
celor trei tovarăşi ai săi de pe fundul bărcii. 

Omul îmbrăcat în roşu şi-a şters tăioasa spadă, în timp ce 
Marthe, buimăcită şi tremurând, fixa cu ochi îngroziţi această 
scenă tragică. 

— Acesta nu-i un spectacol facut pentru o tânără fată, a 
remarcat atunci străinul cu o voce sonoră. Dar altfel nu puteam 
deloc să te salvez. Ai văzut tu singură. A fost o întâmplare că am 
trecut nu departe de aici şi i-am observat pe aceşti oameni ce te 
amenințau. Ai dovedit curaj deturnând pistolul mizerabilului care 
voia să mă împuşte în spate şi trebuie să-ţi fiu recunoscător. Insă 
cine eşti? Nu eşti portugheză, asta se vede după chip. 

— Nu, a răspuns Marthe, sunt o nefericită, singură şi părăsită 
pe acest pământ străin. Tatăl meu a murit şi nefericitul meu frate 
este în închisoare. 

— Fratele tău se numeşte Ewald? a întrebat deodată omul 
îmbrăcat în roşu. Şi nu eşti chiar Marthe, sora lui? 

Tânăra fată l-a privit pe străin cu o adâncă surprindere. Ea nu-l 
cunoştea. Cum se făcea că pronunţa numele fratelui său şi al ei 
înseşi? 

— Mi se pare că se petrec nişte lucruri ciudate, a reluat 
străinul. Fratele tău este prizonier? Povesteşte-mi cum s-a 
întâmplat asta. Aş vrea să ştiu şi pot să fiu mândru de mine. Iti 
dau cuvântul, nu te voi ofensa în nici un fel. Niciodată în viaţa 
mea nu am făcut vreun rau unei femei slabe! 

Sărmana Marthe nu ştia ce să răspundă. Sub ochii săi zăceau 
cadavrele celor patru însoțitori scaldati în sânge. Omul cu 
mantaua stacojie avea o înfăţişare înfricoşătoare şi în acelaşi 
timp inspira o încredere instinctivă. Ea simţea că va proceda bine 
spunându-i tot ceea ce ştia. 

— Vorbeşte, fetiţă, a adăugat străinul cu blandete. Crede-mă 
că ceea ce-ţi cer este în interesul tău şi al fratelui. Povesteşte-mi 
ce s-a petrecut! Iti vreau binele. 

Marthe avea senzaţia că se găsea în faţa unui om puternic. 
Poate că ea se gândea la Morgan. Insă ceea ce-i risipea orice 
teamă era seriozitatea lui şi în acelaşi timp prietenia străinului. A 
făcut apel la tot curajul şi i-a prezentat limpede şi cu sânge rece 
trista sa situaţie şi îngrijorările ei mult prea întemeiate. 

— Ascultă! i-a spus deodată străinul,  întrerupându-i 
povestirea. Fratele tău a fost arestat pentru că l-a prevenit pe 
compatriotul său, pe căpitanul Morgan, asupra primejdiei ce-l 
ameninţa, pe el şi pe corabia sa neagră. Aşa este? Şi pentru asta 
vor să-l execute? 

Marthe a dat din cap afirmativ şi i-a povestit fără a omite ceva, 
întâlnirea sa cu Ludmilla, oferta ce i-a făcut-o, de a-i indica 
ascunzatoarea comorii, cu condiţia de a fi grațiat fratele său şi 
primirea favorabilă cu care aceasta propunere fusese 
întâmpinată. 

Pe faţa tânărului, încă împurpurată de înflăcărarea luptei, se 
citea acum o expresie cu totul nouă, aceea a unei emoţii de 
tandrete şi simpatie. 

— Marthe, a spus el, tu eşti tot atât de nobilă ca şi fratele tău. 
Eşti demnă de el. Nu voi tolera ca cei doi nefericiti, cărora eu 
însumi le datorez viaţa şi libertatea, să fie victimele perfidiei şi 
ale violenţei. Vrei să ai încredere în mine? Vrei să-ţi pui soarta în 
mâinile mele fără a te preocupa să afli cine este omul în faţa ta? 
Vrei să-mi spui unde zace perla, ca să pot s-o caut eu însumi şi 

să ţi-o depun în mână? 

Marthe n-a avut nici o clipă de ezitare. Ea a consimţit din toată 
inima şi fără rezervă. Simtea în adâncul sufletului că apariţia 
acestui om marca o întorsătură a destinului său şi cea a fratelui. 

— Unde se află totuşi faimoasa perlă? a reluat cu calm omul 
îmbrăcat în roşu. 

Tânăra fată a întins braţul, arătând stânca neagră ce se 
asemăna în mod ciudat cu un cap de elefant şi care se înălța la o 
mică distanţă de barcă. 

— Acolo este, a spus ea, la stânca ca o trompă de elefant se 
găseşte pretioasa stridie, de care ne-a destăinuit tatăl nostru în 
ultimele sale clipe. Vai, domnule! Dacă ai putea să-l salvezi pe 
fratele meu, fă-o! Viaţa lui este pentru mine mai de preţ decât 
orice altceva. Aş fi fericită şi m-aş lipsi de comoara de pe fundul 
mării. 

Omul îmbrăcat în roşu a schiţat un surâs, însă era un surâs 
încurajator. 

— Andre, i-a strigat el bătrânului marinar care menținea 
şalupa lângă barcă. la-o pe această sărmană fată la bordul tău şi 
du-o la refugiul nostru. Apoi vei putea să revii ca să mă cauţi. Dă- 
i zor! Barca de pescuit cu cei morţi, va rămâne aici deocamdată. 
Am încă o treabă în acest loc. Apoi ne vom reîntoarce împreună 
în golful ştiut, unde este ascunsă corabia noastră şi vom termina 
de reparat avariile. Incredinteaz-o pe tânăra fată în paza a doi 
pirați, care au rămas pe coastă. Spune-le că ordon ca această 
fată să fie protejată şi apărată de către ei. Fă-o repede, Andre. 
Până la reîntoarcerea ta, eu îmi voi termina treaba de aici. 

Aşadar, Morgan apăruse la vreme, în ultima clipă, ca să o 
ajute pe biata Marthe. El şi-a dat ordinele şi tânăra fată s-a supus 
eroului fără şovăială şi imediat. Ea se simţea în deplină siguranţă 
sub protecţia acestui om, care o ajutase cu atâta nobleţe. 

Lupta pentru perlă 


Tânărul căpitan s-a întors pentru ultima oră şi a privit şalupa, 
care se îndepărtase de-acum, şi împinsă de un vânt favorabil, a 
ajuns rapid la coastă, ceva mai înspre sud. 

Când Ewald îl prevenise în noaptea aceea, Morgan şi-a părăsit 
primul său adăpost şi a căutat un altul în vecinătate, găsindu-l pe 
coasta occidentală, pe o mică insulă izolată şi pustie. 

Nici aici nu se găsea în destulă siguranţă, navele de război 
portugheze fiind mereu în căutarea lui. Insă a descoperit ceva 
mai spre sud, în afara aşezărilor portugheze, pe coasta insulei 
Ceylon, un minunat loc de refugiu, unde era sigur că-şi va 
termina reparaţiile cerute de corabia sa. 

Depusese pe uscat toată echipa şalupei sale şi împreună cu 
bătrânul Andre se alăturase corăbiei negre, ca s-o tragă în acest 
nou şi sigur refugiu, când observase pe lângă stânci barca aceea 
de pescuit. Şi dându-şi seama ce se petrecea acolo, a vrut s-o 
scape pe o tânără fată, pe care o văzuse în mâinile unor oameni 
ce o maltratau. 

Acum, Morgan era singur singurel. El a legat barca de stâncă, 
pe care s-a urcat, luând-o în lungul proeminentei de fărmă 
ciudată, ce se asemăna cu o trompă de elefant, până la capătul 
ei de deasupra apei. Ajuns acolo, el şi-a lăsat sabia jos şi-a scos 
pălăria cu pene şi a aruncat o privire scrutătoare spre fundul 
mării, foarte liniştită şi transparentă în acel loc. 

Morgan a observat bine în adâncimea cristalină a mării mai 
multe crăpături. In una din acestea trebuia să se afle minunatul 
banc perlier. 

— Pescarii de perle sunt scufundători dibaci, şi-a spus 
cutezătorul tânăr, dar şi Morgan poate fi la fel ca ei. Nu-i prima 
oară când mă scufund până în adâncul mării, chiar la mari 
adâncimi. Am făcut-o mai ales atunci când am descoperit o 
peşteră ciudată ce se deschidea sub suprafaţa apei. 

Prin apa transparentă se observa o mare vegetaţie de plante 
marine ce se încurcau cu excrescentele madreporice, formând 
un fel de grădină pe fundul mării. 

Morgan s-a aplecat înainte cu braţele întinse sub formă de 
săgeată şi s-a aruncat cu capul în apă spre fund. 

Tânărul căpitan de pirați avea obişnuinţa să rămână destul de 
mult sub apă. Marea era mediul său. De mai multe ori vizitase 


31 


din pură curiozitate minunile adâncului. 

El observase aici, după cum am spus, ca această ciudată 
formaţiune stâncoasă îşi cobora peretele vertical la o mare 
adâncime, întrerupt de numeroase crăpături. 

Morgan a parcurs cu vederea o despicătură, apoi o alta. Nu 
lipseau defel cochiliile cele mai felurite, crabi şi alte fiinţe de tot 
soiul, însă n-a observat uriaşa stridie. 

El şi-a continuat explorarea, dar a trebuit să revină din timp în 
timp la suprafaţă ca să respire. 

De fiecare dată când îşi scotea capul din apă se asigura că nu 
exista nimeni în jur care să-l tulbure sau să-l spioneze, şi după 
ce-şi reînnoia respiraţia se scufunda din nou, tot mai adânc. 

In sfârşit, a ajuns să atingă cu picioarele fundul mării si 
îndreptându-şi privirea spre baza stâncii, a observa o fisură 
enormă în formă de pâlnie. 

Tânărul căpitan de pirați văzuse multe lucruri ciudate în 
aventuroasa lui meserie. Insă ceea ce avea acum în fata ochilor 
era un spectacol unic. Acolo, în această uriaşă despicătură din 
stâncă se găsea o stridie ciudată şi singuratică. 

In momentul acela ea s-a întredeschis şi întrucât cele două 
carapace se găseau foarte îndepărtate, Morgan a putut să vadă 
carnea delicată şi irizată a vietatii, iar în mijlocul ei, o umflătură 
strălucitoare, de un alb puţin albăstrui. Aceasta era perla, care 
atinsese mărimea unui ou mai mic! N 

Bătrânul Moritz avusese dreptate. In adânc se formase un 
giuvaier fără pereche. 

Această comoară de nepretuit ce sclipea acolo, foarte măruntă 
la început, crescuse cu anii, până luase nişte proporţii 
extraordinare, aşa cum arăta acum. Aceasta era o perlă cum 
probabil nu exista o a doua în lume. 

Dar nu era momentul să rămână în contemplare. Trecuseră de 
acum vreo câteva minute şi Morgan a simţit sângele că-i bate la 
tâmple. 

El a apucat brusc gigantica stridie, care s-a închis imediat, si 
tinand-o strâns in mână, s-a ridicat rapid la suprafaţa apei, cu 
pretiosul tezaur, pe care un pescar sărman îl lăsase moştenire 
copiilor săi. 

Căpitanul de pirati a depus stridia pe stânca neagră pe care 
începea să urce. In acel moment a constatat că stânca se 
compunea din blocuri separate, juxtapuse de un capriciu al 
naturii, în aşa fel încât lua acea înfăţişare ciudată. 

Nu ieşise din apă decât cu o jumătate de corp, când deodată 

s-a desprins unul din acele blocuri de stâncă, tulburând claritatea 
mării din jur şi în acelaşi timp Morgan s-a simţit prins şi reţinut 
de ceva invizibil. 

Şi-a dat seama imediat ce i se întâmpla. Piciorul îi intrase într- 
o despicătură a stâncii când se desprinsese şi căzuse blocul de 
piatră, prinzându-l ca într-un cleşte ce-i strângea cu cruzime 
piciorul. 

Durerea era violentă şi Morgan o suporta în tăcere. El s-a 
aplecat şi a încercat cu forţa lui herculeană să ridice acest bloc 
din intrândul ce-l retinea printr-o întâmplare nefericită. 

Dar mai înainte de asta i s-a părut că vede o altă primejdie, 
împotriva căreia nu avea destulă energie şi întreaga îndemânare, 
cu tot incomparabilul său sânge rece. 

Nu departe de el a trecut ca o umbră ceva de formă 
triunghiulară şi destul de mare. Apoi o a doua umbră şi chiaro a 
treia şi aceste ciudate apariţii se miscau cu o iuteala de 
necrezut, părând că vor să vină înspre Morgan. 

— Nişte rechini! a murmurat căpitanul piraţilor, stăpân pe 
sine, când dintr-o singură privire şi-a dat seama că erau trei 
dintre cei mai uriaşi rechini, de care nu văzuse încă niciodată 
până atunci, ce păreau să-l aibă ca ţintă pe el. 

Probabil că aceşti monştri fuseseră atraşi chiar de către 
Morgan, atunci când aruncase în apă trupurile celor patru 
portughezi. 

După ce-i devoraseră, aceste nesătule specii de rechini cu 
spini dădeau târcoale acum în jurul lui! 

Putea să vadă distinct în apa transparentă corpurile lor 
enorme şi înfricoşătoarele maxilare înarmate cu un triplu rând de 
dinţi ascuţiţi. Şi piciorul îi era prins în stâncă şi era nevoit să 
rămână intepenit pe loc. 

Era totusi scris in cartea destinului ca eroul Morgan sa-si 
termine aici existenţa printr-o moarte nemiloasă, dupa atâtea 
fapte înălţătoare? 

Insă tânărul căpitan nu era omul care să abandoneze atât de 
uşor partida, în oricare situaţie neplăcută s-ar fi aflat. 

Pe când alţii într-un impas asemănător s-ar fi simţit 
demoralizati de la bun început, Morgan a rămas de neclintit ca şi 
stânca lângă care se găsea, ca un nou Prometeu. Era inlantuit, 
dar nu scotea nici un geamăt, fiind ferm hotărât să lupte până la 
capăt împotriva morţii groaznice ce-l ameninţa. 

Rechinii se pregăteau să-l atace. Se putea paria o mie contra 
unul că lacomii monştrii aveau să-l dezmembreze imediat. Din 

fericire pentru el, aceştia şi-au amânat pentru un moment 
asaltul, ca şi cum s-ar fi întrebat de unde să-l apuce mai uşor. 

Insă, ca să se mai adauge o nefericire la situaţia sa, în acest 
moment suprem s-a auzit în depărtare un bubuit înfundat. 
Morgan a privit maşinal spre nord şi n-a putut să-şi reţină un 
strigăt de spaimă. 

Ochii săi de vultur au desluşit un spectacol tragic. Corabia sa 
neagră, a recunoscut-o bine! Era angajată în luptă cu nişte 
corăbii de război portugheze. Acestea o descoperiseră în sfârşit 
şi o atacau înainte ca reparaţiile să se fi terminat. Velatura, încă 
deteriorată, nu-i permitea să manevreze cu mobilitatea 
obişnuită. 

Deci vedea neputincios corabia neagră prinsă într-o luptă 
îngrozitoare, fără îndoială fatală, şi el, Morgan, nu era acolo şi nu 
putea să fie, pentru că era bătut în cuie de stâncă, ameninţat de 
maxilarele înfricoşătorilor monştri, dintre cei mai hrăpăreţi ai 
adâncului. N 

Rechinii se apropiau din ce în ce mai mult de el. In orice 
moment, unul din aceşti temuti tigri ai mării se putea lăsa pe 
spate şi să-l înşface. 

In acel moment suprem de disperare, Morgan şi-a aruncat o 
privire în urma lui şi în lumina ochilor i-a sclipit o rază de 
speranţă. La doi paşi de el se afla sabia, pe care o pusese jos 
înainte de a se scufunda. Poate că ar fi putut să o apuce... 

Tânărul s-a întina în urmă atât cat a putut, în ciuda groaznicii 
dureri de la picior, prins între cele două stânci. Inainte ca 
rechinii, hartuiti de foame sa se hotărască să sară asupra lui, el a 
reuşit să-şi întindă braţul în toată lungimea sa şi să-şi apuce 
arma. 

Lama i-a strălucit în mână, şi Morgan, în ciuda poziţiei sale 
disperate, a simţit că redevine regele mării. Primul rechin s-a 
repezit ca o săgeată, întors pe spate, cu enormul lui bot deschis. 
Sabia căpitanului l-a întâlnit în mers şi i-a despicat pântecele. 
Monstrul a făcut un salt fantastic, ieşind din apă. 

O a doua pereche de fălci formidabile a apărut în apropierea 
lui Morgan în mijlocul unei ape înspumate, agitată de 
înotătoarele rechinului. Sabia tăioasă a lui Morgan i-a spintecat 
flancul şi sângele roşu şi negru al măruntaielor s-a întins pe apa 
limpede şi azurie a oceanului. 

In sfârşit, lama spadei lui Morgan mânuită cu o abilitate fără 
egal a pătruns chiar la timp în ochiul celui de-al treilea rechin, 
care a sărit furios deasupra valurilor şi s-a îndepărtat de locul 

unde fusese rănit de moarte. 

Morgan scăpase de temutii săi adversari. Prin vecinătate nu 
mai era nici un alt rechin. 

Nu se mai vedeau decât trei corpuri albe cu burta în sus, ce se 
zbăteau încă în spasmele morţii. Căci aceste animale puternice 
au o viaţă dură şi violenţa mişcărilor lor le face extrem de 
primejdioase în ultimele convulsii. 

intre timp, pe mare rasunau din ce în ce mai energic 
bubuiturile  canonadei. Corabia neagră lupta cu îndârjire 
împotriva corăbiilor de război portugheze. Căpitanul clocotea de 
necaz că nu era în mijlocul primejdiei alături de vitejii săi. 

Scăpat acum de monştrii adâncului, şi-a pus alături 
credincioasa lui sabie. A pipăit sub apa şi printr-un efort 
supraomenesc a dat la o parte din adâncitură blocul de stâncă 
ce-i strivea piciorul. Şi-a eliberat fără greutate membrul oribil 
contuzionat, ce-l făcea să sufere groaznic. 

insă în sfârşit era liber. Putea să se urce pe stâncă. El a ridicat 
gigantica stridie perlieră, moştenire a lui Marthe şi Ewald, când 
deodată a auzit în spate o voce ce-l chema. 

Credinciosul său servitor observase de departe lupta disperată 
a căpitanului cu rechinii şi se temea să nu fie devorat de aceşti 
monştri, în pofida straduintei ce vedea că o depune stăpânul său, 
pe care-l iubea ca pe copilul său şi îl admira ca pe un zeu. 

Nu s-a auzit nici un strigăt de triumf şi de bucurie când Morgan 
a sărit în şalupă, cu sabia într-o mână şi cu uriaşa stridie perlieră 
în cealaltă. 

Nu era vreme de pierdut cu povestiri. 

— Inainte, înainte! a strigat Morgan. Repede la corabia 
neagră! Oamenii noştri sunt angajaţi într-o luptă pe viaţă şi pe 
moarte. Să le venim în ajutor! Tânărul căpitan a depus gigantica 
perlă în şalupă. Andre a virat de bord şi micul velier s-a repezit 
cu toată viteza spre locul bătăliei. 

Piraţii de pe corabia neagră se luptau ca nişte lei, însă erau 
presati de două corăbii mari de război portugheze. 

Era vremea ca să sosească Morgan. Nimeni nu observase mica 
ambarcatie prin fumul pulberii. 

A răsunat un tunet de aclamații, care au dominat o clipă 
canonada, când a apărut înalta statură a lui Morgan pe corabia 
neagră. Lupta a fost reluată cu o nouă îndârjire şi curând una din 
corăbiile de război portugheze, scoasă din luptă, era gata să se 
scufunde. 

In focul acţiunii, Morgan nu-şi mai simţea rana de la picior. 

Andre se afla la cârmă. Corabia neagră a virat de bord, şi într-o 
clipită, printr-o lovitură de bară, a căzut în flancul celei de a doua 
nave portugheze, pe care a abordat-o. Piraţii au sărit pe punte 
într-un elan de nerezistat şi a urmat apoi o încăierare 
înspăimântătoare, al cărei rezultat a fost acela că Morgan n-a 
întârziat să devină stăpân pe bastiment. 

Supraviețuitorii s-au predat, printre care şi căpitanul, care era 
un personaj din înalta nobilime, şi câţiva alţi ofiţeri. 

Morgan nu avea ce să facă cu aceşti prizonieri de vază. Ela 
expediat imediat la Goa doi mateloti din echipajul portughez ca 
să-i propună guvernatorului schimbul lui Ewald cu cei doi 
comandanţi. In caz de refuz, aceştia aveau sa fie imediat 
spânzurați de cea mai înaltă vergă a corăbiei negre. 

A doua zi piratul era la adăpost în noul refugiu pe care şi-l 
alesese căpitanul. A fost obţinută libertatea lui Ewald în schimbul 
prizonierilor făcuţi de Morgan. Acesta s-a îndreptat imediat pe 
uscat cu tânărul său prieten, în întâmpinarea căruia a alergat 
sora sa înnebunită de bucurie. 

Morgan a asistat cu emoție la manifestarea de fericire a celor 
doi copii, reuniți în sfârşit după atât de crude încercări. Însă când 
au vrut să se întoarcă spre el ca să-i mulţumească şi să-şi 
exprime recunoştinţa, căpitanul piraţilor i-a rugat delicat să nu-i 
mai spună nimic. 

In acelaşi timp, bătrânul Andre, spre marea lor surprindere, le- 
a întins stridia perlieră. 

— Nu aveţi de ce să-mi mulţumiţi, copii, le-a spus atunci 
Morgan,  sustrăgându-se emotionantelor manifestări de 
recunoştinţă ale celor doi orfani. Eu sunt primul care mă simt 
dator faţă de voi. Nu fac decât să plătesc ceea ce vă datorez. Voi 
veghea ca să ajungeţi sănătoşi în ţara voastră natală. Şi iată 
moştenirea iubitului vostru tată. Am scos-o din ascunzătoarea ei 
din adânc. Luaţi uriaşa perlă. Ea este proprietatea voastră. Este 
milionul pe care tatăl vostru l-a păstrat pentru voi în fundul 
mării! 

